**Mór Városi Önkormányzat Képviselő-testületének hatáskörében eljáró  
Mór Város Polgármestere**

**115/2021. (II.15.) határozata**

**nem képviselő bizottsági tag köztartozásmentes adózói adatbázisból törléséről**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

A Magyarország helyi önkormányzatairól szóló 2011. évi CLXXXIX. törvény 38. § (1) bekezdés d) pontjában foglalt méltatlansági ok a nem képviselő bizottsági taggal szemben nem áll fenn, mivel nemleges adóigazolással igazolta, hogy köztartozását az erről szóló értesítés kézhezvételétől számított 60 napon belül rendezte, majd a köztartozásmentes adózói adatbázisba felvételét ismételten kérelmezte. Az adatbázisban szereplés ténye a Hivatal által 2021. február 11. napján ellenőrzésre és megállapításra került.

A fentiek alapján méltatlansági eljárás lefolytatása nem indokolt.

Fenyves Péter Dr. Taba Nikoletta

polgármester jegyző